Държавен вестник, бр. 55, 2021 г., стр. 44

СТР.  44 
Д Ъ Р Ж А В Е Н  В Е С Т Н И К  
БРОЙ 55
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ, ОБЩИНИ
И СЪДИЛИЩА
МИНИСТЕРСТВО 
НА ОБРАЗОВАНИЕТО И НАУКАТА
ЗАПОВЕД № РД-14-27
от 18 юни 2021 г.
На основание чл. 310, ал. 1, т. 2, чл. 319, 
ал. 1, т. 1 и чл. 322, ал. 1 от Закона за преду-
чилищното и училищното образование (ЗПУО) 
във връзка с чл. 15, ал. 1 от Наредба № 9 от 
19.08.2016 г. за институциите в системата на 
предучилищното и училищното образование, по 
мотивирано предложение от кмета на община 
Етрополе след Решение № 268 по протокол № 20 
от 5.05.2021 г. на Общинския съвет – Етропо-
ле, становище от Регионалното управление на 
образованието – София – регион, и становище 
на експертната комисия, назначена със Заповед 
№ РД-09-1107 от 21.05.2021 г. на министъра на 
образованието и науката, поради демографски 
причини, довели до намаляване броя на уче-
ниците под нормативно определения минимум, 
считано от 1.09.2021 г. закривам ОУ „Георги 
Бенковски“ – с. Малки Искър, община Етрополе, 
Софийска област.
1. Учениците от ОУ „Георги Бенков-
ски“ – с. Малки Искър, община Етрополе, 
Софийска област, да се насочат за обучение 
към ОУ „Христо Ботев“ – с. Лопян, община 
Етрополе, Софийска област, при условията на 
чл. 12 от ЗПУО. 
2. Задължителната документация на ОУ 
„Георги Бенковски“ – с. Малки Искър, община 
Етрополе, Софийска област, да се съхранява в 
ОУ „Христо Ботев“ – с. Лопян, община Етро-
поле, Софийска област.
3. Имуществото на ОУ „Георги Бенковски“ –
с. Малки Искър, община Етрополе, Софийска 
област, е общинска собственост и се предоставя 
за управление със заповед на кмета на община 
Етрополе.
Заповедта може да се обжалва в 14-дневен 
срок от обнародването в „Държавен вестник“ 
пред Върховния административен съд.
Министър:
Н. Денков
3870
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-343
от 31 март 2021 г.
На основание чл. 12, ал. 6 във връзка с чл. 6, 
ал. 1, т. 1 и 2 от Закона за биологичното разно-
образие и т. 2 от Решение № 122 от 2.03.2007 г. 
на Министерския съвет (ДВ, бр. 21 от 2007 г.), 
изменено с решения на Министерския съвет № 52 
от 5.02.2008 г. (ДВ, бр. 14 от 2008 г.) и № 615 от 
2.09.2020 г. (ДВ, бр. 79 от 2020 г.), предвид Реше-
ние на Комисията 2009/93/ЕО от 12 декември 
2008 г. за приемане съгласно Директива 92/43/
ЕИО на Съвета на втори актуализиран списък 
на териториите от значение за Общността в 
Континенталния биогеографски регион (нотифи-
цирано под номер C (2008) 8039) и Решение на 
Комисията 2009/92/ЕО от 12 декември 2008 г. 
за приемане съгласно Директива 92/43/ЕИО на 
Съвета на първоначален списък на териториите 
от значение за Общността в Черноморския био-
географски регион (нотифицирано под номер C 
(2008) 7974) обявявам:
1. Защитена зона BG0000230 „Факийска река“ 
в землищата на с. Богданово, с. Варовник, с. Го-
лямо Буково, с. Драчево, с. Росеново, община 
Средец, област Бургас, с. Димчево, община 
Бургас, област Бургас, с. Габър, с. Зидарово, 
с. Присад, община Созопол, област Бургас, с 
обща площ 41 006,358 дка.
2. Предмет на опазване в защитена зона 
BG0000230 „Факийска река“ са:
2.1. следните типове природни местообитания 
по чл. 6, ал. 1, т. 1 от Закона за биологичното 
разнообразие (ЗБР):
– 3260 Равнинни или планински реки с рас-
тителност от Ranunculion fluitantis и Callitricho-
Batrachion;
– 6210 Полуестествени сухи тревни и храстови 
съобщества върху варовик (Festuco-Brometalia) 
(*важни местообитания на орхидеи);
– 6220 * Псевдостепи с житни и едногодишни 
растения от клас Thero-Brachypodietea;
– 62A0 Източно субсредиземноморски сухи 
тревни съобщества;
– 6430 Хидрофилни съобщества от високи 
треви в равнините и в планинския до алпий-
ския пояс;
– 6510 Низинни сенокосни ливади;
– 8210 Хазмофитна растителност по варови-
кови скални склонове;
– 8220 Хазмофитна растителност по сили-
катни скални склонове;
– 8230 Силикатни скали с пионерна расти-
телност от съюзите Sedo-Scleranthion или Sedo 
albi-Veronicion dillenii;
– 9180 * Смесени гори от съюза Tilio-Acerion 
върху сипеи и стръмни склонове;
– 91AA * Източни гори от космат дъб;
– 91E0 * Алувиални гори с Alnus glutinosa и 
Fraxinus excelsior (Alno-Pandion, Alnion incanae, 
Salicion albae);
– 91F0 Крайречни смесени гори от Quercus 
robur, Ulmus laevis и Fraxinus excelsior или Fraxinus 
angustifolia покрай големи реки (Ulmenion minoris);
– 91G0 * Панонски гори с Quercus petraea и 
Carpinus betulus;
– 91M0 Балкано-панонски церово-горунови 
гори;
– 91Z0 Мизийски гори от сребролистна липа;
– 92A0 Крайречни галерии от Salix alba и 
Populus alba;
2.2. местообитанията на следните видове по 
чл. 6, ал. 1, т. 2 от ЗБР: